หลุดคิว
แบงก์กลิ้ง
5 มิ.ย. 2558

แบงก์กลิ้ง
สมหมาย ภาษี รมว.คลัง ไม่พูด ไม่ให้ความเห็นเรื่องภาษีที่ดินและสิ่งปลูกสร้างมานานร่วม 3 เดือน หลังจาก พล.อ.ประยุทธ์ จันทร์โอชา นายกรัฐมนตรี ขอร้องให้เบรกไว้ก่อน 
แต่ล่าสุด สมหมาย กลับหลุดคิวพูดเรื่องการเก็บภาษีที่ดินฯอีกครั้ง ว่าคลังอยู่ระหว่างขัดเกลารายละเอียดและจะเสนอ ครม. และ สนช.ภายใน 2 เดือนนี้
แถมยังการันตีว่าคนที่มีบ้านจะไม่เดือดร้อน โดยเฉพาะคนบ้านอยู่ใน กทม. จะจ่ายภาษีน้อยกว่าค่าดูทีวีแบบบอกรับสมาชิกถึง 4-5 เท่า
แต่พูดได้ไม่เท่าไหร่ ก็เริ่มรู้ตัวว่ากำลังผิดคำสั่งนายกฯ เลยหยุดพูด
ส่วนเบื้องหลังที่หลุดคิวครั้งนี้ เพราะสมหมายไปเจอข่าวลือว่าคลังถอยสุดซอย ถอดใจไม่เก็บภาษีที่ดินแล้ว ก็เลยออกมาโชว์ตัวลุยไฟยืนยันว่า ยังเดินหน้าเต็มสูบ
บรรดาคนรวยที่ดินทั้งหลายเตรียมเงินไว้จ่ายภาษีได้